SZERB KÖZTÁRSASÁG

VAJDASÁG AUTONÓM TARTOMÁNY

ZENTA KÖZSÉG

Zentai Községi Közigazgatási Hivatal

Szám: 401-8/2018-IV

Kelt: 2018. február 8.

Z E N T A

A tömegtájékoztatásról és a médiumokról szóló törvény (az SZK Hivatalos Közlönye, 83/14., 58/15. és 12/16. szám – autentikus értelmezés) 19. szakasza, a tömegtájékoztatás területét illető közérdek megvalósítására irányuló projektumok társfinanszírozásáról szóló szabályzat (az SZK Hivatalos Közlönye, 16/16. és 8/17. szám), valamint Zenta község polgármesterének 2018. február 6-án kelt 401-7/2018-II. számú határozata alapján a Zentai Községi Közigazgatási Hivatal kiírja az alábbi

**P Á L Y Á Z A T O T**

**a 2018. évben a magyar nemzeti kisebbség nyelvén folyó tömegtájékoztatás és a fogyatékkal élő személyek tömegtájékoztatása területét érintő projektumok társfinanszírozására**

A pályázat:

1. azonmédiatartalmak pénzügyi támogatása céljából kerül kiírásra, melyek lehetővé teszik **a magyar nemzeti kisebbség** tagjainaksaját nyelvűtájékoztatásra és saját kultúrájuk és identitásuk ápolására való jogosultságának érvényesítését, ami a tömegtájékoztatásról és a médiumokról szóló törvény 13. szakaszával került meghatározásra, továbbá
2. azonmédiatartalmak pénzügyi támogatása céljából, melyek hozzájárulnak a **fogyatékkal élő személyek** érdekeinek védelméhez, valamint a véleménykinyilvánítási szabadságra való jogosultságuk egyenlő gyakorlásának biztosításához, ami a tömegtájékoztatásról és a médiumokról szóló törvény 12. szakaszával került meghatározásra.

A jelen pályázatra meghatározott eszközök az I. pont szerinti rendeltetésre **200.000,00** dinárt, a II. pont szerinti rendeltetésre pedig **100.000,00** dinárt tesznek ki.

A pályázat résztvevője legfeljebb a projektum értéke 80%-ának társfinanszírozását kérelmezheti.

**RÉSZVÉTELI JOGOSULTSÁG**

A pályázaton részt vehet:

1. azon médiakiadó, akinek médiuma bejegyzésre került a médiumok Gazdasági Cégbejegyzési Ügynökségnél vezetett jegyzékébe, a törvénnyel összhangban bejegyzett adatokkal;
2. jogi személy, illetve vállalkozó, aki médiatartalmak előállításával foglalkozik, és aki bizonyítékot nyújt be, hogy a társfinanszírozott médiatartalom a médiumok jegyzékébe bejegyzett médiumon keresztül kerül megvalósításra.

A pályázaton a közbevételekből finanszírozott kiadók nem jogosultak részt venni.

A pályázaton nem jogosultak részt venni azon személyek, akik a korábbi időszakban eszközöket kaptak projektum finanszírozására, és a szerződéssel előirányozott határidőben és formában nem nyújtottak be elbeszélő és pénzügyi jelentést, továbbá azon személyek, akik esetében bebizonyosodik, hogy az eszközöket nem rendeltetésszerűen használták.

A pályázati résztvevő csak egy projektummal pályázhat.

Több médium kiadója a pályázaton minden médiumra vonatkozóan egy projektummal jogosult részt venni.

A pályázat azon résztvevője, aki a folyó naptári évben már használt projektum társfinanszírozására szolgáló eszközöket a tömegtájékoztatás területén, köztársasági, tartományi vagy helyi szinten, a pályázaton ugyanazon projektum társfinanszírozására az adott évben kizárólag még egy alkalommal jogosult részt venni, éspedig olyan összegben, amely a már kapott eszközökkel együtt nem haladja meg a projektum értékének 80%-át.

**A PROJEKTUMOK ÉRTÉKELÉSÉNEK KRITÉRIUMAI**

A kritériumok, melyek alapján a pályázatra bejelentett projektumok értékelésre kerülnek, az alábbiak:

1. az intézkedés, melyben a projekttevékenység javasolásra került, alkalmas a tömegtájékoztatás területét illető közérdek megvalósítására;
2. a professzionális és etikai médianormákhoz való ragaszkodás nagyobb fokú garancianyújtásának intézkedése.

A jelen szakasz 1. bekezdésének 1) pontja szerinti kritérium alapján az alábbiak külön kerülnek pontozásra:

1. A projektum jelentősége az alábbiak szempontjából:

* közérdek megvalósítása a tömegtájékoztatás területén;
* a pályázat rendeltetésének megvalósítása;
* a projektum összehangoltsága a célcsoportok valós problémáival, szükségleteivel és prioritásaival;
* a célcsoportok azonosított és egyértelműen meghatározott szükségletei;
* innovatív elem képviseltsége a projektumban, és újságírói kutatói megközelítés.

2. Hatás és fenntarthatóság az alábbiak szempontjából:

* a tervezett aktivitások összehangoltsága a célokkal, a várt eredményekkel és a célcsoportok szükségleteivel;
* a projektum hatásának mértéke a célcsoportok tájékoztatásának minőségére;
* a mutatók mérhetősége, melyek lehetővé teszik a projektum megvalósításának figyelemmel kísérését;
* a projektum megvalósítási tervének kidolgozottsága és kivitelezhetősége;
* a projektum fejlesztése és finanszírozása fenntarthatóságának foka (a projektum pozitív hatásai a támogatás befejezését követően is folytatódnak).

3. Kapacitások az alábbiak szempontjából:

* a projektum előterjesztője szervezési és irányítási képességeinek foka;
* a projektum megvalósításához nélkülözhetetlen erőforrások;
* a projektum beterjesztőjének szakértői és szakmai referenciái, melyek megfelelnek a projektum előterjesztett céljainak és aktivitásainak.

4. Költségvetés és a költségek igazoltsága az alábbiak szempontjából:

* a projektum költségvetésének pontossága és kidolgozottsága, amit az előlátott költségek projekttevékenységekkel való összehangoltsága mutat;
* a költségvetés javaslatának gazdasági igazoltsága a cél és a projektaktivitás viszonylatában.

A jelen szakasz 1. bekezdésének 2) pontja szerinti kritérium alapján az alábbiak külön kerülnek pontozásra:

1. a pályázati résztvevő ellen állami szervek, szabályozó szervek és önszabályozó szervek által az elmúlt egy évben szakmai és etikai normák megsértése miatt intézkedések kerültek-e kirovásra (az adatokat a szakszolgálat elektronikus médiumok esetében az Elektronikus Médiumok Szabályozó Szervezetétől, nyomtatott és online médiumok esetében pedig a Sajtótanácstól szerzi be);

2. bizonyíték arról, hogy a büntetés vagy intézkedés kirovását követően intézkedések kerültek foganatosításra, melyek garantálják, hogy hasonló eset nem fog megismétlődni.

A programprioritások az alábbiak:

**- a magyar nemzeti kisebbség nyelvén történő tömegtájékoztatás területét illető projektumok társfinanszírozása esetében:**

1. a nemzeti kisebbségek kulturális és nyelvi identitásának megőrzését szolgáló médiatartalmak;
2. a nemzeti kisebbségek tájékoztatásának területét illető szakmai kapacitások erősítése;
3. különböző közösségek közötti párbeszédfejlesztés, valamint azok jobb megismerkedésének és egymás közti megértésének fejlesztése;
4. gyermekeknek szánt programok;
5. nemi egyenjogúság.

**- a fogyatékkal élő személyek tömegtájékoztatásának területét illető projektumok társfinanszírozása esetében:**

1. a fogyatékkal élő személyek helyzetének elmozdítása;
2. a téma aktualitása és több használó számára való elérhetősége;
3. a befogadó társadalom fejlesztéséhez való hozzájárulás;
4. nemi egyenjogúság;
5. gyermekeknek szánt programok.

Az előállított médiatartalomnak hozzáférhetőnek kell lennie a rokkant személyek számára (hangalámondás, felirat, fordítás jelbeszédre stb.).

**DOKUMENTÁCIÓ**

A pályázati résztvevő az alábbi dokumentációt köteles megküldeni:

1. Kitöltött és hitelesített 1. számú jelentkezési űrlap, **három példányban**:
* kitöltött projektumjavaslat, és
* a projektum kitöltött költségvetése.

Az űrlap Zenta község honapjáról letölthető (<http://www.zenta-senta.co.rs>).

1. Az alábbi dokumentumok másolatai, **egy példányban**:
* a Szerb Köztársaság Nemzeti Bankjának igazolása, hogy a nyilvántartásban nincsenek alapok és utalványok kényszermegfizettetésre (hogy a számlája nincs zárolva);
* az Elektronikus Médiumok Szabályozó Szervezete által kiadott, rádió- és/vagy TV-műsor sugárzására vonatkozó engedély;
* a médium (vagy több médium) hitelesített nyilatkozata/beleegyezése, hogy a programtartalom a szóban forgó médiumban kerül sugárzásra/bemutatásra (csak médiatartalmak előállításával foglalkozó jogi személyek, illetve vállalkozók esetében kötelező).

**HATÁRIDŐK**

A pályázatra irányuló jelentkezéseket a pályázatnak a Dnevnik és a Magyar Szó napilapban, valamint Zenta község honlapján (<http://www.zenta-senta.co.rs>) való közzétételének napját követő 15 napos határidőn belül lehet benyújtani.

Az eszközök odaítéléséről szóló határozat legkésőbb a pályázat lezárásának napját követő 90 napos határidőn belül kerül meghozatalra.

Az eszközhasználó a felhasznált eszközök megvalósításáról szóló jelentést köteles legkésőbb 2018. december 31-éig megküldeni.

**FELKÉRÉS A BIZOTTSÁG MUNKÁJÁBAN VALÓ RÉSZVÉTELRE**

Felkérjük azon újságírói és médiaegyesületeket, akik a pályázat kiírásának dátuma előtt legkevesebb három évvel bejegyzésre kerültek, hogy javasoljanak tagokat a pályázati bizottságba.

A bizottság tagjára irányuló javaslat mellett az újságírói és médiaegyesületeknek bizonyítékot kell benyújtani az adott egyesület Egyesületek Jegyzékébe való bejegyzéséről.

Felkérjük a bizottság munkájában való részvétel iránt érdekelt médiaszakembereket, hogy írásban javasolják tagságukat a bizottságba.

A bizottság tagjára irányuló javaslat mellett rövid az adott személy rövid életrajzát is meg kell küldeni.

Az egyesületek és a magánszemélyek a bizottsági tagokra irányuló javaslatokat a közzététel napjától számított 20 napos határidőn belül jogosultak benyújtani.

**A JELENTKEZÉS MÓDJA**

A projektumok pályázatra való bejelentését kizárólag postai úton lehet megküldeni, éspedig a következő címre: Zenta község, Községi Közigazgatási Hivatal, Általános közigazgatási és társadalmi tevékenységi osztály, 24400 Zenta, Fő tér 1. szám, a következő megjelöléssel: A magyar nemzeti kisebbség nyelvén folyó tömegtájékoztatás területét érintő projektumok társfinanszírozására irányuló pályázatra.

Az 1. űrlapot (jelentkezési lap és táblázat) a projektum benyújtójának egyértelmű megnevezésével a deze.keckes@zenta-senta.co.rs címre elektronikus formában is meg kell küldeni.

A pályázati anyag nem kerül visszaküldésre.

Az előirányozott határidőn túl, vagy nem megfelelő űrlapon beérkezett jelentkezések nem kerülnek megvitatásra.

További információk munkanapokon 8,00 órától 14,00 óráig a 024/655-427-es telefonszámon kaphatók.

**AZ ESZKÖZÖK ODAÍTÉLÉSÉRŐL SZÓLÓ HATÁROZAT KÖZZÉTÉTELE**

A kiírt pályázat szerinti eszközök odaítéléséről szóló határozat közzétételre kerül Zenta község hivatalos honlapján (<http://www.zenta-senta.co.rs>), továbbá elektronikus formában megküldésre a pályázat valamennyi résztvevője számára.

Sarnyai Rózsa Edit s.k.,

a Községi Közigazgatási Hivatal vezetője